**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 15 – 12 – 2017**

**ΑΜΑΡΟΥΣΙΟΥ Αρ. Πρ.: 40**

**Ταχ. Δ/νση: Λ. Κηφισιάς 211**

**Τ. Κ. 15124 Μαρούσι**

**Τηλ.: 210 8020697 Fax:2108028620**

**Πληροφ.: Δ. Πολυχρονιάδης (6945394406)**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ**

**ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Κοινοποίηση:**

**Δ. Ο. Ε.**

**Συλλόγους Εκπ/κών Π. Ε. της χώρας**

**ΘΡΑΣΥΤΑΤΗ ΕΠΙΘΕΣΗ ΤΩΝ ΧΡΥΣΑΥΓΙΤΩΝ ΣΕ ΑΝΤΙΦΑΣΙΣΤΙΚΗ ΕΚΔΗΛΩΣΗ ΣΤΗΝ ΣΑΛΑΜΙΝΑ**

Το Δ.Σ. του Συλλόγου Εκπαιδευτικών Π. Ε. Αμαρουσίου καταγγέλλει τη φασιστική επίθεση της χρυσαυγίτικης συμμορίας σε αντιφασιστική εκδήλωση, στις 11 – 12 – 2017, στο Εργατικό Κέντρο Σαλαμίνας.

Περίπου στο τέλος της εκδήλωσης οργανωμένη ομάδα 14 ατόμων που επέβαιναν σε μοτοσυκλέτες μεγάλου κυβισμού, φορώντας κράνη, με ρόπαλα, μπουκάλια και πέτρες οργάνωσαν επιχείρηση εναντίον των συγκεντρωμένων της εκδήλωσης με σκοπό να σπείρουν τον φόβο και να εμποδίσουν την διεξαγωγή της αντιφασιστικής εκδήλωσης. Η επίθεση έγινε παρουσία αστυνομικών οργάνων που για άλλη μια φορά έδειξαν αδικαιολόγητη αδράνεια κι ολιγωρία .

Το συγκεκριμένο περιστατικό αποτελεί συνέχεια πολλών ακόμη φασιστικών επιθέσεων που οργανώνονται από την νεοναζιστική οργάνωση σε διάφορες περιοχές του λεκανοπεδίου της Αττικής. Τα παραπάνω γεγονότα δείχνουν ότι τα γραφεία της Χ.Α., όπου ακόμη υπάρχουν, αποτελούν το ορμητήριο για την οργάνωση, τον σχεδιασμό και την πραγματοποίηση των επιθέσεων. Η κυβέρνηση, ο Υπουργός Δημόσιας Τάξης και οι αστυνομικές αρχές φέρουν τεράστια ευθύνη για την ιδιότυπη προστασία και την προκλητική ανοχή που έχουν εξασφαλίσει στο νεοναζιστικό μόρφωμα.

Καλούμε τους εκπαιδευτικούς (μέλη του συλλόγου μας και μη) να μην πάψουν ποτέ να αγωνίζονται για την κοινωνική και πολιτική απομόνωση της νεοναζιστικής οργάνωσης, το κλείσιμο των γραφείων της, την ολοκλήρωση της δίκης και την καταδίκη της για την εγκληματική της δράση.

